stanford-oval/wikipedia huggingface dataset:
אריתראים
היסטוריה > היסטוריה של ימי הביניים

לאחר נפילת קיסרות אקסום האזור שבו נמצאת כיום מדינת אריתריאה היה חלק מממלכת מדרי בהרי (ምድሪ ባሕሪ, ארץ הים). ממלכת מדרי בהרי התקיימה עד הקולוניזציה האיטלקית של האזור ב-1889, אך חשוב לציין כי אזורי החוף נשלטו על ידי ישות אחרת באותה התקופה - סולטנות אדאל כבשה את אזורי החוף במהלך המאה ה-15 והעות'מאנים כבשו את אזורי החוף ב-1517 ושייכו אותם לאיילט חבש.
היסטוריה > היסטוריה מודרנית

אריתריאה, על גבולותיה הנוכחיים, הוקמה כקולוניה של ממלכת איטליה בשנת 1889. בתקופה הקולוניאלית הייתה נהירה גדולה של איטלקים לאזור - במיוחד בתקופה הפשיסטית. עם זאת, ראוי לציין כי בני תערובת אריתראים-איטלקים היו נדירים למדיי מששום שעל האיטלקים והאפריקאים נאסר להתחתן או לקיים יחסי מין בהתאם לחוקי הגזע האיטלקיים.
בין השנים 1941 עד 1952 אריתריאה הייתה תחת ממשל בריטי, כאשר ב-1952 אריתריאה הצטרפה לאיחוד עם אתיופיה. ב-1 בספטמבר 1961 פרצה מלחמת העצמאות של אריתריאה אשר הסתיימה רק ב-24 במאי 1991. אריתריאה הפכה למדינה עצמאית באופן רשמי רק ב-1993. מאז ואילך אריתריאה נמצאת תחת שליטת איסאייס אפוורקי. רבים מתושבי איתריאה ברחו מהאזור הן במסגרת מלחמת העצמאות של אריתריאה או בשל הפרות זכויות אדם מצד ממשלת אריתריאה.
קבוצת אתניות > תיגריניה

רוב הקבוצה האתנית תיגריניה היו מרוכזים במקור בעיקר באזור הרמות של אריתריאה. עם זאת, לאורך השנים רבים מהם היגרו גם לאזורים אחרים של המדינה. שפתם של הקבוצה האתנית תיגריניה היא תיגרינית. זו הקבוצה האתנית הגדולה ביותר באריתריאה, המהווה כ-60% מכל אוכלוסיית אריתריאה.
כ-96% מהקבוצה האתנית תיגריניה הם נוצרים.
קבוצת אתניות > תיגרה

הקבוצה האתנית תיגרה היו מרוכזים במקור בעיקר באזור השפלה המערבית של אריתריאה. רבים מהם היגרו לסודאן במהלך הסכסוך האתיופי-אריתראי וחיים בסודאן מאז ואילך. הקבוצה האתנית תיגרה הם ברובם נוודים מוסלמי והם נמצאים כיום בעיקר בשפלה הצפונית, המערבית ובאזור החוף של אריתריאה שם הם מהווים כ-30% מאוכלוסיית האזור. חלקם מתגוררים גם באזורים מסוימים במזרח סודאן. 95% מהקבוצה האתנית תיגרה הם מוסלמים סונים, אבל יש ביניהם גם קומץ נוצרים (המכונים לעיתים קרובות "מנסאי" באריתריאה). השפה של הקבוצה האתנית תיגרה היא תיגרה.
קבוצת אתניות > ג'ברתי

המונח ג'ברתי מתייחס בדרך כלל לתושבים המוסלמים שגרים בעיקר ברמה האתיופית. הג'ברתי באריתריאה דוברים ערבית ותיגרינית.
קבוצת אתניות > עפר

לפי ה-CIA, הקבוצה האתנית עפרי מהווה פחות מ-5% מאוכלוסיית אריתריאה. הם חיים בעיקר באזור דבובאווי קיי בהרי אשר באריתריאה, וכמו גם במדינת עפר באתיופיה, ובג'יבוטי. הם דוברים את השפה העפרית כשפת אם, והם ברובם מוסלמים. הקבוצה האתנית עפרי באריתריאה מונים כ-397,000 אנשים, ובאריתריאה נמצא הריכוז הקטן ביותר של הקבוצה האתנית עפרי בהשוואה ליתר המדינות בהן נמצאת קבוצת אוכלוסייה זו - בג'יבוטי הם מונים כ-780,000 אנשים, ובאתיופיה הם מונים כ-1,300,000 אנשים.
קבוצת אתניות > סאהו

כ-4% מאוכלוסיית אריתריאה הם מהקבוצה האתנית סאהו. קבוצת אוכלוסייה זו גרה בעיקר בעיקר באזור דבובאווי קיי בהרי וברצועת החוף הצפונית של אריתריאה. השפה של הקבוצה האתנית סאהו היא סאהו. רובם מוסלמים, אם כי חלק מהם הם נוצרים אשר מכונים "אירובים" והם חיים באזור דבוב אשר באריתריאה ובאזור תיגראי באתיופיה.
קבוצת אתניות > בילן

כ-2% מאוכלוסיית אריתריאה הם מהקבוצה האתנית בילן. מרבית מרוכזים בעיקר באזורי הצפוני של אריתריאה ובמרכז אריתריאה. רבים מהם היגרו לאזור בו נמצאת כיום אריתריאה מכוש (מרכז סודאן) במהלך במאה ה-8 לספירה. הקבוצה האתנית בילן כוללים הן מוסלמים והן נוצרים. השפה של הקבוצה האתנית בילן היא בילן אותה הם דוברים כשפת אם.
קבוצת אתניות > בז'ה

פחות מ-5% מאוכלוסיית אריתריאה הם מהקבוצה האתנית בז'ה. הם חיים בעיקר לאורך הגבול הצפון-מערבי של המדינה עם סודאן. מרביתם מוסלמים ושפתם היא בהדרב.
קבוצת אתניות > קונאמה

לפי ה-CIA, כ-2% מאוכלוסיית אריתריאה הם מהקבוצה האתנית קונאמה. הם מתגוררים בעיקר באזור גאש בארקה שבאריתריאה, כמו גם בחלקים הסמוכים של אזור תיגראי באתיופיה. רבים מהם מתגוררים בכפר השנוי במחלוקת באדמה. השפה של הקבוצה האתנית קונאמה היא קונאמה. למרות שלחלק מהקבוצה האתנית קונאמה עדיין יש אמונות ילידיות מסורתיות, רובם המירו את דתם לאורך השנים לנצרות או לאסלאם.
קבוצת אתניות > נארה

פחות מ-5% מאוכלוסיית אריתריאה הם מהקבוצה האתנית נארה. הם מתגוררים בעיקר לאורך הגבול הדרום-מערבי עם סודאן ואתיופיה. הם בדרך כלל מוסלמים, למרות שישנם גם נוצרים ולחלק מהם יש עדיין אמונות ילידיות מסורתיות. השפה של הקבוצה האתנית נארה היא נארה.
קבוצת אתניות > רשאידה

הרשאידה הם מתשע הקבוצות האתניות המוכרות של אריתריאה. הם מהווים כ-2% מאוכלוסיית המדינה. הרשאידה גרים בעיקר בשפלת החוף הצפונית של אריתריאה ולאורך החלק הצפון-מזרחי של רצועת החוף של סודאן. רובם מוסלמים והם הקבוצה האתנית היחידה באריתריאה ששפתם העיקרית היא השפה הערבית. הרשאידה היגרו לאזור אריתריאה במהלך המאה ה-19 מחצי האי ערב.
קבוצת אתניות > איטלקים-אריתריאים

ישנה גם קבוצת אוכלוסייה איטלקית במדינה. נכון לשנת 2008 לפי ההערכות קבוצת אוכלוסייה זו מנתה בסביבות 900 אנשים (בסוף מלחמת העולם השנייה קבוצת אוכלוסייה זו מנתה כ-38,000 תושבים).
שפות

רוב השפות המדוברות באריתריאה הן ממשפחת השפות האפרו-אסיאתיות וממשפחת השפות נילו-סהרה.
שפות > שפות אפרו-אסיאתיות > שפות שמיות

תיגרינית
תיגרה
דחלקית
ערבית
שפות > שפות אפרו-אסיאתיות > שפות קוסיטיות

בז'ה
סאהו
עפרית
בילן
שפות > שפות נילו-סהרה

קונאמה
נארה
שפות > שפות אחרות

ערבית
איטלקית
אנגלית
הערות שוליים

↑  "World Population Prospects 2019". UN DESA. 2019. ארכיון מ-2021-02-27. נבדק ב-2021-02-28.
↑  "Eritrea – Indicators – Population (million people), 2018". Common Market for Eastern and Southern Africa. 2019. ארכיון מ-2021-02-28. נבדק ב-2021-02-28.
↑  "Country – Ethiopia – UNHCR data portal". UNHCR. נבדק ב-16 ביוני 2021. {{cite web}}:  (עזרה)
↑  "Trends in International Migrant Stock: Migrants by Destination and Origin (United Nations database, POP/DB/MIG/Stock/Rev.2015)" (XLS). United Nations, Department of Economic and Social Affairs. 2015. נבדק ב-16 ביוני 2021. {{cite web}}:  (עזרה)
↑  https://www.destatis.de/DE/Themen/Gesellschaft-Umwelt/Bevoelkerung/Migration-Integration/Publikationen/Downloads-Migration/auslaend-bevoelkerung-2010200207004.pdf?__blob=publicationFile
↑  "Population statistics". Statistics Sweden. נבדק ב-30 במאי 2023. {{cite web}}:  (עזרה)
↑  "PLACE OF BIRTH FOR THE FOREIGN-BORN POPULATION IN THE UNITED STATES". U.S. Census Bureau. נבדק ב-2023-05-30.
↑  "Table 1. First, Second, and Total Responses to the Ancestry Question by Detailed Ancestry Code: 2000". U.S. Census Bureau. נבדק ב-2013-04-19.
↑  "'I can't sleep': Eritreans in the US worry for loved ones living in Ethiopian refugee camps". U.S. Census Bureau. נבדק ב-2022-04-19.
↑  "Ständige ausländische Wohnbevölkerung nach Staatsangehörigkeit, 1980-2017 - 1980-2017 | Tabelle". 31 באוגוסט 2018. {{cite web}}:  (עזרה)
↑  "Census Profile, 2021 Census". www12.statcan.gc.ca. Statistics Canada. נבדק ב-30 במאי 2023. {{cite web}}:  (עזרה)
↑  "Phase two - Combinations of Census 2021 data". www.ons.gov.uk. Office for National Statistics. נבדק ב-30 במאי 2023. {{cite web}}:  (עזרה)
↑  "Refugees in Israel - א.ס.ף | ASSAF". א.ס.ף | ASSAF -. 2021-06-19. נבדק ב-2023-07-14.
| --- | --- |
בקרת זהויות :  NLI: 987007530229905171  BnF: cb12437226p (data)  LCCN: sh95000531
שנים־עשר סיפורים נודדים

| --- | --- |

 מידע כללי
 מאת:  גבריאל גארסיה מארקס 
 שפת המקור:  ספרדית 
 סוגה:  אוסף סיפורים קצרים 
 הוצאה
 תאריך הוצאה:  1992
 הוצאה בעברית
 הוצאה:  עם עובד
 תאריך:  1993
 תרגום:  ריטה מלצר, אמציה פורת
 מספר עמודים:  178
 
כריכת המהדורה הראשונה של הספר, 1992
שנים־עשר סיפורים נודדים (בספרדית: Doce cuentos peregrinos) הוא אוסף של שנים־עשר סיפורים קצרים שחיבר ואיגד גבריאל גארסיה מארקס. מקור שמו של הספר הוא בנדודים שעברו על הסיפורים; ממוחו של המחבר, למחברותיו, אל פח הניירות וחוזר חלילה, עד שלבסוף פורסמו הסיפורים ב־1992. לסיפורים משותפת תמה מרכזית: מחיי היום־יום למופלא, בכיכוב אנשים שמוצאם באמריקה הלטינית המנסים להסתגל לאירופה ולמנהגיה. בעברית יצא לאור הספר בסדרת ספריה לעם ב־1993 בתרגומם של ריטה מלצר ואמציה פורת.
שנים־עשר הסיפורים

דרך צלחה, אדוני הנשיא (Buen Viaje, Señor Presidente)
הקדושה (La Santa)
המטוס של היפהפייה הנרדמת (El Avión de la Bella Durmiente)
אני חולמת בשכר (Me Alquilo para Soñar)
באתי רק לטלפן (Solo Vine a Hablar por Teléfono)
רוחות רפאים של אוגוסט (Espantos de Agosto)
מָריה דוֹס פְרָזֵרֶש (María dos Prazeres)
שבעה־עשר אנגלים מורעלים (Diecisiete Ingleses Envenenados)
רוח צפונית (Tramontana)
קיץ של אושר למרת פוֹרבֶּס (El Verano Feliz de la Señora Forbes)
האור דומה למים (La Luz es como el Agua)
נתיב דמךְ בשלג (El Rastro de tu Sangre en la Nieve)
תקציר הסיפורים

פרק זה לוקה בחסר. אנא תרמו לוויקיפדיה ו.
תקציר הסיפורים > דרך צלחה, אדוני הנשיא

נשיא מדינה לטינית מודח גלה למרטיניק. בגיל 73 החל לסבול מכאבים מוזרים בצלעות, בבטן התחתונה ובמפשעה. לאחר בדיקות מקיפות בז'נבה אובחנה בעיה בעמוד השדרה שלו והומלץ לו על ניתוח מסוכן. הנשיא פגש את הומרו ריי, נהג אמבולנס ממדינתו, שניסה למכור לו ביטוח וחבילת הלוויה ללא הצלחה. לבסוף, הומרו, ואשתו לזרה, סייעו לו לממן את ההליכים הרפואיים, וטיפלו בו לאחר הניתוח. הנשיא שב למרטיניק ללא שיפור במצבו, ושוקל לשוב למולדתו, הפעם כמוביל רפורמות.
תקציר הסיפורים > הקדושה

מרגריטו דוארטה, קולומביאני כפרי, מגיע לרומא כדי לפגוש את האפיפיור ולבקשו שיכריז על בתו המתה כקדושה, מאחר ש־11 שנים לאחר מותה, גופתה נמצאה שלמה לחלוטין. הכפריים מימנו את מסעו לרומא, שם ניסה ללא הצלחה לקדם את הקאנוניזציה. לאחר 22 שנה, ומוות של ארבעה אפיפיורים, המספר הבין כי הקדוש האמיתי הוא מרגריטו עצמו, שנלחם כל חייו למען הכרה בבתו.
תקציר הסיפורים > המטוס של היפהפייה הנרדמת

גבר ממריא מפריז לניו יורק ובמהלך הטיסה ישב לצד אישה יפהפייה, בה הבחין קודם לכן בהמתנה לטיסה שהתעכבה מחמת סופת שלגים שלא נראתה כמוה מאה, שישנה ברציפות לאורך כל המסע. הוא החל מתעניין בה יותר ויותר, ונדמה היה לו שהיא נשארת בלתי מושגת כמו דמות מהאגדות. במחשבותיו השווה אותה ל"היפהפייה הנרדמת" - אובייקט תשוקה חסר מענה השוכן בממלכת שינה קסומה. ככל שהטיסה התמשכה, הוא הרהר באובססיה שפיתח, וחשד שגם נוסעים אחרים מטילים בו מבטים חטופים מלאי תאווה. עם הנחיתה, לאחר לילה סוער של הרהורים, הוא הבין עד כמה החיים חומקים מבלי שניתן לאחוז בהם. כאשר האישה המתעוררת לבסוף רגע לפני הנחיתה, היא נוהגת באדישות מוחלטת, ללא כל זכר לקשר שחש כלפיה. אכזבתו המרה הבהירה לו את ארעיותם של מפגשים אנושיים חסרי בסיס.
הסיפור מבוסס על חוויה אישית של מארקס עצמו: באחד מנמלי התעופה בפריז הוא התאהב במבט ראשון באישה זרה. במפתיע, התברר כי היא תשב לידו במטוס. אפיזודה זו שימשה השראה ליצירה הספרותית הזו.
תקציר הסיפורים > אני חולמת בשכר

יום אחד, כשהמספר אכל ארוחת בוקר במלון הוואנה ריביירה, התנפץ על החוף נחשול ים אדיר ("כפיצוץ של דינמיט"), שהסב נזק לכמה מכוניות. באחת המכוניות המרוסקות נמצאה אישה שענדה "טבעת זהב בצורת נחש, שעיניו אזמרגדים". עיניה וטבעתה הזכירו למספר אישה בלתי נשכחת, שהייתה עונדת "טבעת דומה על אצבע ידה הימנית", שאותה פגש לפני שלושים וארבע שנים בווינה, שהייתה אז עיר קיסרית עתיקה. כשנשאלה כיצד נקלטה "בעולם רחוק ושונה כ"כ מהמצוקים צלופי הרוחות של מחוז קינדיו", ענתה "אני חולמת בשכר". היא נולדה שלישית מתוך אחד עשר ילדים שנולדו לסוחר אמיד בקלדס הישנה, ומכירת חלומות הייתה עיסוקה היחיד. בילדותה החלו חלומותיה לגלות תכונות נבואיות, והיא הפכה אותם למקור פרנסה. לילה אחד, היא אמרה למספר שחלמה שעליו לעזוב את וינה. מתוך שכנוע עצמי, הנוסע עלה על הרכבת האחרונה לרומא באותו לילה, והחשיב עצמו כניצול של אסון כלשהו. מאוחר יותר הנוסע פגש את פבלו נרודה, והם מצאו את האישה; באותה עת האישה כבר הייתה עשירה ממכירת חלומות. הם בילו יחד כמה ימים. יום אחד נרודה חלם על האישה שחלמה. לאחר מכן, לאחר שנרודה עזב, פגש המספר את האישה שאמרה לו "חלמתי שהוא (נרודה) חלם עלי". לאחר אותו יום, המספר מעולם לא פגש אותה שוב. לאחר אסון חוף הוואנה, פגש המספר את שגריר פורטוגל, שאליו הגיעה האישה עם טבעת הנחש, ושאל אותו "במה היא עסקה?". הוא (השגריר) ענה באכזבה מסוימת "היא לא עשתה כלום", "היא חלמה".
תקציר הסיפורים > באתי רק לטלפן

אשה שרכבה נהרס בתאונה, עומדת בצד הכביש וממתינה למי שיעצור ויסייע לה. אוטובוס עוצר ואשה מציעה לה טרמפ ומבטיחה כי הם נוסעים למקום בו תוכל לטלפן. היא מגיעה ללא ידיעתה למוסל לחולי נפש, שם היא מאושפזת בכפייה, ללא שנענים להסבריה או לבקשותיה לדבר בטלפון. בעלה, בעקבות היסטוריה של פרידות ביניהם, סבור שהיא עזבה אותו לטובת גבר אחר ונואש מלחפשה. כשלבסוף היא מצליחה לטלפן אליו, הוא מקלל אותה ומנתק. היא נאלצת לשכב עם שומרת במוסד כדי להעביר את המסר המלא לבעלה. כשהאחרון מגיע לבקרה הוא משתכנע מהדוקטור שמספר לו על השגעונות של אשתו.
תקציר הסיפורים > רוחות רפאים של אוגוסט

משפחה (זוג ושני ילדים) הנופשת בטוסקנה מחליטה להעיבר את הלילה בטירה רדופה בבעלות חבר. בונה הטירה, לוּדוֹביקוֹ, אציל מימי הרנסאנס, רצח את כלתו במיטתם ושיסה בעצמו את כלביו. הזוג, שמסרבים להאמין בסיפורי הרוחות, הולכים לישון בחדר האורחים, רק כדי לקום בבוקר בחדרו של לוּדוֹביקוֹ, כשדם על מיטתם וריח תותים טריים באפם.
תקציר הסיפורים > שבעה־עשר אנגלים מורעלים

פרודנסיה לינרו, אלמנה קולומביאנית, נוסעת לנאפולי בעקבות מות בעלה, בתקווה לחזות באפיפיור. במקום נחמה, היא מוצאת הלם ואכזבה מאווירה האלימה וצינית בנאפולי. היא נתקלת במראות גרוטסקים: גופה צפה סמוך לנמל, תיירים אנגלים מורעלים מוטלים באכזריות על רצפת מלון יוקרה. בייאושה, פוגשת כומר קתולי שהתנהלותו ממלאות אותה גועל. היא חוזרת לחדרה במלון, מנסה לנתק עצמה מזוועת העיר, ומתפללת לזכרם של האנגלים המורעלים.
לקריאה נוספת

RASHED MAHMUD, FARZANA NASRIN, and MD MEHEDI HASAN. "EXPLORING MAGICAL REALISM IN MARQUEZ’S STRANGE PILGRIMS: A SELECTED STUDY."
Josephine Muganiwa, An analysis of the portrayal of women in Gabriel Garcia Marquez's Strange pilgrims, Latin American Report 30, 2014-01, עמ' 41–48 doi: 10.10520/EJC188861
Rohit Phutela, Magical Realism, the Catharsis for Latin Postcoloniality: Gabriel Garcia Marquez’s Strange Pilgrims as Prototype, critical space journal IV Issue I, 2015
Ruben pelayo, The Magic of Love the Horrors of Death and Other Themes, Gabriel García Márquez in Retrospect: A Collection, 2016, עמ' 146-129
הערות שוליים

↑  שנים עשר סיפורים נודדים | גבריאל גרסיה מארקס, באתר עם עובד (ארכיון)
↑  שנים-עשר סיפורים נודדים, באתר הספרייה הלאומית של ישראל (ארכיון)
| --- | --- |
בקרת זהויות :  GND: 4829442-1  LCCN: no2002083889  SUDOC: 133258866  VIAF: 182096992   WorldCat (עם VIAF): 182096992
ויקטור ומבניאמה

ויקטור ומבניאמה (בצרפתית: Victor Wembanyama; נולד ב-12 באוגוסט 2004) הוא כדורסלן צרפתי המשחק בעמדות הפאוור פורוורד והסנטר בסן אנטוניו ספרס.
קריירה

ומבניאמה נולד בלה שנה, צרפת. הוא התחיל את דרכו כששיחק כדורגל בעמדת השוער ולמד ג'ודו. ומבניאמה למד כדורסל מאימו, שעסקה בספורט מאז שהיה בן ארבע. הוא החל את קריירת הכדורסל שלו במועדון המקומי אנטנטה לה שנה ורסאי, והצטרף למחלקת הנוער של נאנטר בגיל עשר, כשהוריו סירבו להצעות של מועדונים גדולים יותר כמו ברצלונה ואסוול ליון-וילרבאן. בפברואר 2018 הושאל ומבניאמה לברצלונה עבור טורניר עד גיל 14 בספרד, שם הוביל את קבוצתו למדליית ארד לאחר שרשם 16 נקודות ו-15 ריבאונדים במשחק על המקום השלישי.
בעונת 2019/20 החל ומבניאמה לשחק עבור קבוצת הנוער של נאנטר בליגה הצרפתית עד גיל 21. ב-29 באוקטובר 2019 הוא ערך את הופעת הבכורה שלו בקבוצה הבוגרת של נאנטר, כשעלה ל-31 שניות מול ברשה ביורוקאפ. בגיל 15, תשעה חודשים ו-25 יום, הוא הפך לשחקן השני הצעיר אחרי סטפן פטקוביץ' ששיחק במפעל. בפברואר 2020 הוא שיחק בקבוצה עד גיל 18 של נאנטר בטורניר הדור הבא של יורוליג בסקטבול בקובנה. ב-8 בפברואר רשם ומבניאמה 22 נקודות, 15 ריבאונדים ושיא טורניר של תשע חסימות בניצחון על קבוצת הנוער של באסקט סרגוסה. בטורניר כולו הוא העמיד ממוצעים של 15.8 נקודות, 12.0 ריבאונדים, 2.8 חטיפות ו-6.0 חסימות למשחק, כשהוא מוביל את הטורניר בחסימות, ונבחר לחמישיית הטורניר. בליגת הנוער הצרפתית הוא שותף ב-13 משחקים, בהם רשם 10.2 נקודות, 4.8 ריבאונדים ו-2.8 חסימות ב-20.1 דקות למשחק.
ב-23 בספטמבר 2020, במשחק הראשון בעונת 2020/21, רשם ומבניאמה 22 נקודות, 18 ריבאונדים, 5 חסימות ו-4 אסיסטים בניצחון 86–74 על JL בורק. באותו היום הוא ערך את הופעת הבכורה שלו בליגה הצרפתית לבוגרים, כשהוריד ריבאונד אחד בארבע דקות במהלך ההפסד 82–95 לבורק באסקט. ומבניאמה הושאל למרכז הפדרלי לכדורסל מהליגה הצרפתית השלישית והמשיך לשחק גם בנאנטר. הוא ערך את הופעת הבכורה שלו בקבוצה ב-21 באוקטובר כשהעמיד 22 נקודות, 10 ריבאונדים ו-7 חסימות בניצחון 63–72 על סנט תומאס באסקט. בתום העונה נבחר ומבניאמה לשחקן הצעיר הטוב ביותר בליגת הצרפתית.
קריירת NBA

ומבניאמה נבחר במקום הראשון בדראפט ה-NBA ‏2023 על ידי סן אנטוניו ספרס. ב-25 באוקטובר 2023 ערך את הופעת הבכורה ב-NBA בהפסד 119–126 לדאלאס מאבריקס, אותה סיים עם 15 נקודות, 5 ריבאונדים וחסימה אחת.
וומבניאמה נבחר לרוקי של עונת 2023/2024 בפער עצום.
ומבניאמה נבחר למשחק האולסטאר של ה-NBA בפעם הראשונה בשנת 2025, ובמהלך בחירת השחקנים נבחר לקבוצת ה"כוכבים הגלובליים" של צ'ארלס בארקלי.
ב-20 בפברואר 2025 הודיעה הספרס כי סיים את העונה עקב קריש דם בכתף ימין.
קריירה בינלאומית

בשנת 2019 ייצג ומבניאמה את צרפת באליפות אירופה בכדורסל עד גיל 16 באודינה שבאיטליה. במהלך הניצחון 80–78 ברבע הגמר על קרואטיה הוא רשם 12 נקודות, 21 ריבאונדים ו-8 חסימות. ומבניאמה העמיד בטורניר ממוצעים של 9.0 נקודות, 9.6 ריבאונדים ו-5.3 חסימות למשחק, זכה עם צרפת במדליית הכסף ונבחר לחמישיית הטורניר.
ב-11 בנובמבר 2022 ערך ומבניאמה את הופעת הבכורה שלו במדי נבחרת צרפת הבוגרת, קלע 20 נקודות והוריד 9 ריבאונדים בניצחון 90–65 על ליטא במסגרת מוקדמות גביע העולם בכדורסל 2023.
סטטיסטיקות קריירה > NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2023/2024 | סן אנטוניו | 71 | 71 | 29.7 | 0.465 | 0.325 | 0.796 | 10.6 | 3.9 | 1.2 | 3.6* | 21.4 |
| 2024/2025 | סן אנטוניו | 46 | 46 | 33.2 | 0.476 | 0.352 | 0.836 | 11.0 | 3.7 | 1.1 | 3.8* | 24.3 |
| קריירה | קריירה | 117 | 117 | 31.1 | 0.469 | 0.339 | 0.809 | 10.8 | 3.8 | 1.2 | 3.7 | 22.5 |
הערות שוליים

↑  יואב מודעי, ‏עידן חדש: ויקטור ומבניאמה נבחר ראשון ע"י הספרס, באתר ערוץ הספורט, 23 ביוני 2023
↑  וומבניאמה נכנע לדונצ'יץ' בבכורה, פורזינגיס ניצח בניו יורק, באתר וואלה, 25 באוקטובר 2023
↑  ללא מתחרים - ובפער עצום: ויקטור וומבניאמה נבחר לרוקי העונה, באתר ynet, 7 במאי 2024
↑  Harper, Zach. "Victor Wembanyama earns first NBA All-Star nod as rosters revealed. Who got snubbed?". The New York Times (באנגלית אמריקאית). ISSN 0362-4331. נבדק ב-2025-02-20.
↑  2025 NBA All-Star Draft: Charles Barkley, Kenny Smith, Shaquille O'Neal pick teams, NBA.com (באנגלית)
↑  Spurs star Victor Wembanyama to miss rest of regular season with blood clot in shoulder, Yahoo Sports, ‏2025-02-20 (באנגלית אמריקאית)
↑  20 נקודות ו-9 ריבאונדים לוומביאנמה בבכורה, צרפת רמסה את ליטא, באתר וואלה, 11 בנובמבר 2022
| --- | --- |
בקרת זהויות :  PLWABN: 9812852961505606  BnF: cb18113373d (data)  ISNI: 0000 0005 1323 9157  LCCN: n2024001478  SUDOC: 271490365  VIAF: 3348167202636867930000   WorldCat (עם VIAF): 3348167202636867930000
שיר תשרי

| --- | --- |
 שיר בביצוע חוה אלברשטיין
 יצא לאור:  1978 
 שפה:  עברית 
 אורך:  3.5 דק' 
 כתיבה:  רחל שפירא 
 
"שיר תשרי" הוא שיר שכתבה רחל שפירא, הלחין דני עמיהוד וביצעה חוה אלברשטיין.
רקע

השיר נכלל באלבום "התבהרות" שהוציאה אלברשטיין ב-1978. האלבום לא זכה להצלחה מסחרית, אך חלק משיריו הושמעו רבות ברדיו במרוצת השנים.
לחן השיר שימש בתחילת שנות ה-70 של המאה ה-20 עבור השיר "מי יתפוס כוכב נופל" של שלישיית "לא אכפת להם", שאת מילותיו כתב המשורר והפזמונאי יורם טהרלב. השיר לא זכה להצלחה מיוחדת. על פי דני עמיהוד, אלברשטיין ששמעה את השיר ביקשה להקליט אותו אך לא התחברה למילותיו. מבלי לבקש את אישורו של מלחין השיר עמיהוד, היא ביקשה מרחל שפירא לכתוב לה מילים אחרות ללחנו.
תוכן השיר

השיר עוסק באווירה הכללית המתחוללת בחודש תשרי, בתקופה הקודמת לחגי תשרי.
הבית הראשון עוסק בשינויים במזג האוויר, ובהכנות לקראת הימים הנוראים.
בהמשך אומרת הדוברת כי "מישהו חושב עליך ורושם את מעשיך" אך לא מפרטת על מי מדובר, והאם מדובר על קריאת אזהרה לקראת "יום הדין".
בהמשך מוזכרים תיאורים המתאימים לתחילת הסתיו וסוף החופש הגדול: פריחת החצבים והופעת הנחליאלי מסמנים את בוא הסתיו.
רחל שפירא סיפרה כי השיר נכתב בתקופת הסתיו. עוד היא סיפרה שבתחילת דרכה כתבה על הסתיו כפי שהיו משוררים כותבים על הסתיו המוכר להם מארצות מוצאם כתקופה אפלולית, אך בהמשך החלה לכתוב עליו מכיוון אופטימי יותר.
השיר בספרי תווים

רחל שפירא (שירים), נתן טל (איורים), כמו צמח בר, עמ' 30, הקיבוץ המאוחד, 1985. (הספר בקטלוג ULI)
הערות שוליים

↑  דודי פטימר, שיר תשרי – סיפורו של המוזיקאי דני עמיהוד (ראיון בלעדי) – כותב ומתחקר: דודי פטימר, באתר של דודי פטימר
| חוה אלברשטיין |
| --- | --- | --- |
| אלבומי אולפן | "האבן מיר א ניגונדל" • "שירי עם ביידיש" • "בשירים עבריים" • "צעצועיה של אסנת" • "מות הפרפר" • "שירי רחל" • "אנדנדינו" • "מארגאריטקעלעך" • "מירדף" • "משירי ארץ אהבתי" • "לאט, לאט, לאט..." • "חוה ועודד בארץ הקסמים" • "לו יהי" • "חוה אלברשטיין והפלטינה" • "כמו צמח בר" • "טיקיליטון" • "צוללת צברית" • "הלילה הוא שירים" • "התבהרות" • "מה קרה בארץ מי" • "אני הולכת אלי" • "חוה זינגט יידיש" • "שיר במתנה" • "קולות" • "שירו אחרי" • "נמל בית" • "מהגרים" • "עוד שירים ביידיש" • "הצורך במילה, הצורך בשתיקה" • "לונדון" • "האהבה מאלתרת" • The Man I Love • "מארגאריטקעלעך" • "דירה אחת" • "יונת האהבה" • The Well‏ • Foreign letters • "מוצאי חג" • "קוקוס" • "לעמעלע" • "שביל החלב – שירי ערש" • "טבע האדם" • "ברוך הבא" • "ילדת טבע" • "ואיך אצלך" • "סרנדה" • "בוא המורה" • "ערב אחר" |  |
| מיני-אלבומים | "חוה אלברשטיין בשירי נחום היימן" • "אין יידישע פאלקס-לידער" • "צעצועיה של אסנת" • "ירושלים של זהב" • "טוביה ושבע בנותיו" • "הבובה ימימה" |  |
| אלבומי אוסף | "להיטי זהב" • "משירי ארץ אהבתי – האוסף הראשון" • "החיטה צומחת שוב – האוסף השני" • "אדבר איתך" • Crazy Flower: A Collection‏ • Yiddish Songs • "תיכף אשוב" • "סיפור אינטימי" • "עץ הכוכבים" • "סיפור חיים – אנתולוגיית שירי משוררים" |  |
| אלבומי הופעה | "בתוכנית יחיד – חלק א'" • "בתוכנית יחיד – חלק ב'" • "חוה והגיטרה – הופעה חיה בצוותא" • "בהופעה חיה – מבחר שירים מתוך המופע "לונדון"" • "בהופעה" • "חוה שרה ושלומי מנגן – בהופעה (Live)" |  |
| מארזי תקליטורים | "האוסף" • "חוה אלברשטיין שרה לילדים" • "השנים הראשונות" |  |
| חוה אלברשטיין – סינגלים |
| --- | --- | --- |
| שנות ה-1960 | "בא אלי נער" • "מירדף" |  |
| שנות ה-1970 | "עץ הכוכבים" • "משירי ארץ אהבתי" • "שחמט" • "אליעזר בן-יהודה" • "שבע" • "לו יהי" • "שיר משמר" • "בלדה על סוס עם כתם על המצח" • "אדבר איתך" • "האומנם (את תלכי בשדה)" • "ימי בנימינה" • "כמו צמח בר" • "ציפור השיר" • "הלילה הוא שירים" • "סינדרלה מקומית" • "התבהרות חלקית" • "לפעמים זו אהבה" • "פרח משוגע" • "אני הולכת אלי" |  |
שנות ה-1980: 
שנות ה-1990: 
שנות ה-2000: 
שנות ה-2010: 
שנות ה-2020: 
| סינגלים אחרים | "נחל התנינים" • "נשים רוקדות" • "ליידי גודייבה" • "הנביא" • "שיר לאוהבים הנבונים" • "לא ידע איש מי היא" • "נפט" • "אמא אל תהיי עצובה" • "לו ידעת" • "ספינתנו" • "תרגיל בהתעוררות" • "אין לך זכות חנינה בעולם" |  |
| שירים | "רבנו תם" • "מקהלה עליזה" • "פרח הלילך" • "כנרת" • "פנס בודד" • "פרחי זהב" • "מה שיש לי לומר לך" • "ירושלים של זהב" • "מות הפרפר" • "חיוכים" • "כפל" • "בשביל אל הבריכות" • "רק על עצמי" • "בגני נטעתיך" • "עקרה" • "אני" • "זמר נוגה" • "אל ארצי" • "מתי" • "ספר שירי" • "שי" • "הבובה ימימה" • "ילדי איננו ילד עוד" • "אישה באבטיח" • "הליכה לקיסריה" • "לכל איש יש שם" • "פגישה לאין קץ" • "חופים הם לפעמים" • "אחרי מותי" • "לדוד משה הייתה חווה" • "צוללת צברית" • "יוסי, ילד שלי מוצלח" • "החליל" • "במדינת הגמדים" • "שיעור מולדת" • "בובה זהבה" • "רוזלינדה" • "שיר ערש" • "אהבה בת עשרים" • "חלומות שמורים" • "מאיה" • "זמר אהבה לים" • "שיר תשרי" • "הכרתי פעם איש" • "החול יזכור" • "שיר אהבה ישן" • "זמר לבני" • "עוד חוזר הניגון" • "שדרות בגשם" • "אויפ'ן וועג שטייט א בוים" |  |
ג'יי ניקסון

ג'רמיה וילסון "ג'יי" ניקסון (באנגלית: Jeremiah Wilson "Jay" Nixon; נולד ב-13 בפברואר 1956) הוא פוליטיקאי אמריקאי חבר המפלגה הדמוקרטית. כיהן כמושל מיזורי בין השנים 2017-2009.
ביוגרפיה

ניקסון נולד בדה סוטו (De Soto), פרבר של העיר סנט לואיס שבמיזורי. מוצא משפחתו בעיקר מאנגליה. אחד מאבות אבותיו מצד אביו, אברהם ג'ונאס, היה מתיישב יהודי באילינוי וחבר של אברהם לינקולן. ניקסון נולד למשפחה מתודיסטית, אך סבתא רבתא שלו מצד אביו הייתה יהודייה.
הוא למד בבית הספר למשפטים באוניברסיטת מיזורי וסיים עם תואר ראשון ב-1978. בהמשך עבד כעורך דין. ב-1986 נבחר לסנאט המדינתי של מיזורי, ובין השאר רץ שנתיים לאחר מכן לסנאט ללא הצלחה. הוא שירת בסנאט עד שנבחר לתובע הכללי של מיזורי ב-1992, ושירת בתפקיד זה עד 2009. גם ב-1998 רץ ללא הצלחה לסנאט.
ב-2008, לאחר שהמושל הרפובליקני המכהן הכריז כי לא יתמודד לכהונה שלישית, הכריז ניקסון על מועמדותו למשרה זו. בבחירות הכלליות ב-4 בנובמבר הביס את יריבו הרפובליקני ונבחר למושל, כשזכה ב-58.40% ממניין הקולות. ב-2012 נבחר לכהונה שנייה, עם ניצחון גורף גם כן.
ניקסון נשוי ואב לשניים. אין הוא קשור משפחתית לנשיא ריצ'רד ניקסון.